แบบรายงานผลการดำเนินงานตามนโยบายการบริหารทรัพยากรบุคคล  ประจำปีงบประมาณ พ.ศ. 2562
องค์การบริหารส่วนตำบลห้วยปริก อำเภอฉวาง  จังหวัดนครศรีธรรมราช 

	ประเด็นนโยบาย
	โครงการ/กิจกรรม
	ผลการดำเนินงานประจำปีงบประมาณ พ.ศ. 2562

	1. ด้านการสรรหา

	1.1 จัดทำและดำเนินการตามแผนสรรหาข้าราชการ และพนักงานจ้างให้ทันต่อการเปลี่ยนแปลง หรือทดแทนอัตรากำลังที่โอนย้าย
	1. ดำเนินการสรรหาพนักงานจ้าง
2. ดำเนินการรับโอนพนักงานส่วนตำบล 
3. ดำเนินการร้องขอให้ กสถ. ดำเนินการสอบแข่งขัน 
    แทน ในตำแหน่งที่ว่าง

	
	1.2 การรับสมัครคัดเลือกบุคคลเพื่อบรรจุและแต่งตั้งเข้ารับราชการ หรือประกาศรับโอนย้ายพนักงานส่วนท้องถิ่น มาดำรงตำแหน่งที่ว่าง หรือประกาศรับสมัครบุคคลเพื่อเปลี่ยนสายงานที่สูงขึ้น

	1. ประกาศรับสมัครบุคคลเพื่อสรรหาเป็นพนักงานจ้างทั่วไป ตำแหน่งคนงานประจำรถขยะ และพนักงานจ้างตามภารกิจ ตำแหน่งผู้ช่วยเจ้าพนักงานจัดเก็บรายได้ ดำเนินการเสร็จสิ้นและออกคำสั่งแต่งตั้งบุคคลเป็นพนักงานจ้างทั่วไป ตามคำสั่งที่  91/2562  ลงวันที่ 29 มีนาคม 2562 และคำสั่งจ้างพนักงานจ้างตามภารกิจ ตามคำสั่งที่ 135/2562 ลงวันที่ 1 พฤษภาคม 2562 
2. ประกาศรับโอนย้ายพนักงานส่วนตำบลที่ว่าง ตามแผนอัตรากำลัง 3 ปี และมีผู้มาดำรงตำแหน่งนักวิชาการพัสดุชำนาญการ เมื่อวันที่ 1 สิงหาคม 2562 
3. อยู่ระหว่างการสรรหาในตำแหน่งที่ร้องขอให้ กสถ. ดำเนินการสอบแข่งขันแทน ในตำแหน่งที่ว่าง

	
	1.3 แต่งตั้งคณะกรรมการในการสรรหาและเลือกสรร
	- ดำเนินการแต่งตั้งคณะกรรมการดำเนินการสรรหาและเลือกสรรเป็นพนักงานจ้างตามภารกิจและพนักงานจ้างทั่วไป ประจำปีงบประมาณ พ.ศ. 2562 ตามคำสั่งองค์การบริหารส่วนตำบลห้วยปริก ที่ 30/2562 ลงวันที่ 21 กุมภาพันธ์ 2562

	ประเด็นนโยบาย
	โครงการ/กิจกรรม

	1.4 การคัดเลือกบุคคลเพื่อเลื่อนระดับตำแหน่งที่สูงขึ้น

	- ไม่มีการดำเนินการ

	2. ด้านการพัฒนา

	2.1. จัดทำแผนพัฒนาบุคลากรประจำปี และดำเนินการตามแผนฯให้สอดคล้องตามความจำเป็น 
	- มีการดำเนินการัดทำแผนพัฒนาบุคลากร ประจำปี พ.ศ. 2561-2563 โดยพิจารณาบุคลากรเข้ารับการอบรม เพื่อพัฒนาความรู้ตามสายงาน ตำแหน่ง ให้เป็นไปตามแผนพัฒนาบุคลากร

	
	2.2 กำหนดเส้นทางการพัฒนาบุคลากร เพื่อเป็นกรอบในการพัฒนาบุคลากรแต่ละตำแหน่ง
	- มีการวางแผนการพิจารณาส่งบุคลากรเข้ารับการอบรมตามสายงานความก้าวหน้า ในแผนพัฒนาบุคลากร

	
	2.3 ดำเนินการประเมินข้าราชการส่วนท้องถิ่นตามเกณฑ์มาตรฐานกำหนดตำแหน่ง ในความรู้ ทักษะ และสรรถนะ

	- หน่วยงานมีการประเมินบุคลากรตามเกณฑ์มาตรฐานกำหนดตำแหน่ง เพื่อพิจารณาจัดส่งบุคลากรเข้ารับการอบรม เพื่อพัฒนาความรู้ความสามารถในตำแหน่งตามสายงาน

	
	2.4 ดำเนินการประเมินความพึงพอใจของบุคลากร
	- หน่วยงานมีการประเมินความพึงพอใจของบุคลากรในการบริหารทัพยากรบุคคลในการบริหารงานบุคคล พร้อมทั้งติดตาม และนำผลความพึงพอใจของพนักงานมาพัฒนา

	3. ด้านการธำรง รักษาไว้ และแรงจูงใจ

	3.1. ประชาสัมพันธ์และเผยแพร่แนวทางเส้นทางความก้าวหน้าในสายงานให้บุคลากรทราบ 
	- หน่วยงานมีการประชาสัมพันธ์เส้นทางความก้าวหน้าในสายงานให้บุคลากรทราบ พร้อมให้คำปรึกษา

	
	3.2 ดำเนินการบันทึก แก้ไข ปรับปรุง ข้อมูลบุคลากรในระบบศูนย์ข้อมูลบุคลกรท้องถิ่นแห่งชาติ ถูกต้อง ครบถ้วนและเป็นปัจจุบัน
	- หน่วยงานดำเนินการปรับปรุงระบบศูนย์ข้อมูลบุคลกรท้องถิ่นแห่งชาติ แล้วเสร็จตามระยะเวลาที่กรมส่งเสริมการปกครองท้องถิ่นกำหนด

	
	3.3 จัดให้มีกระบวนการประเมินผลการปฏิบัติงานราชการ ที่เป็นธรรม เสมอภาคและสามารถตรวจสอบได้

	- หน่วยงานมีการถ่ายทอดตัวชี้วัด โดยผู้บังคับบัญชาตามลำดับ ดูแล กำกับ ติดตาม และประเมินผลการปฏิบัติงาน จนถึงคณะกรรมการกลั่นกรองผลการพิจารณาผลการปฏิบัติราชการ ในความรู้ ทักษะ และสมรรถนะอย่างเป็นธรรม เสมอภาค และเป็นไปตามมาตรฐานกำหนดตำแหน่ง

	
	3.4 จัดให้มีการพิจารณาความดี ความชอบ ตามผลการปฏิบัติหน้าที่ราชการอย่างเป็นธรรม เสมอภาค และสามารถตรวจสอบได้
	- พิจารณาเลื่อนขั้นเงินเดือนพนักงานส่วนตำบล พนักงานครู และลูกจ้างประจำ ครั้งที่ 1-2/2562 เป็นไปตามผลการประเมินการปฏิบัติหน้าที่ราชการ ผ่านกระบวนการประชุมของคณะกรรมการพิจารณาเลื่อนขั้นเงินเดือน ก่อนเสนอนายกองค์การบริหารส่วนตำบลเพื่อออกคำสั่งเลื่อนขั้นเงินเดือน

	3.5 จัดให้มีการพัฒนาคุณภาพชีวิตที่ดีแก่บุคลากร ในด้านสภาพแวดล้อมการทำงาน ด้านความปลอดภัยในการทำงาน ด้านการมีส่วนร่วมในการทำงาน

	- มีการจัดอุปกรณ์ขั้นพื้นฐานในการปฏิบัติงานอย่าง  
   ครบถ้วน
- จัดให้มีเครื่องปฐมพยาบาล
   จัดกิจกรรมบำเพ็ญประโยชน์สาธารณะ

	4. ด้านคุณธรรม จริยธรรม และวินัยข้าราชการ

	4.1. แจ้งบุคลากรในสังกัดรับทราบถึงประมวลจริยธรรมข้าราชการส่วนท้องถิ่น และข้อบังคับองค์การบริหารส่วนตำบลห้วยปริกว่าด้วยจรรยาบรรณข้าราชการส่วนท้องถิ่น 
	- ประชาสัมพันธ์ให้เจ้าหน้าที่รับทราบประมวลจริยธรรมข้าราชการส่วนท้องถิ่น และข้อบังคับองค์การบริหารส่วนตำบลห้วยปริกว่าด้วยจรรยาบรรณข้าราชการส่วนท้องถิ่น

	
	4.2 ให้ผู้บังคับบัญชา มอบหมายงานให้แก่ผู้ใต้บังคับบัญชาอย่างเป็นธรรม ไม่เลือกปฏิบัติ รวมถึงการควบคุม กำกับ ติดตาม และดูแลผู้ใต้บังคับบัญชาให้ปฏิบัติตามหลักเกณฑ์ แนวทาง ระเบียบ และกฎหมายที่เกี่ยวข้อง
	- ดำเนินการแบ่งงานและมอบหมายหน้าที่ความรับผิดชอบของพนักงานส่วนตำบล ลูกจ้างประจำและพนักงานจ้าง ปฏิบัติหน้าที่ส่วนราชการภายใน ตามคำสั่งอบต.ห้วยปริก ที่ 231/2562 ลงวันที่ 13 สิงหาคม 2562

	
	4.3 ส่งเสริมให้บุคลากรปฏิบัติงานตามแผนการเสริมสร้างมาตรฐานวินัย คุณธรรม จริยธรรมและแผนปฏิบัติการป้องกันการทุจริตประจำปี พ.ศ. 2561 - 2564
	- มีการดำเนินการตามแผน โดยสรุปรายงานผลการดำเนินการตามแผนส่งเสริมวินัย คุณธรรม จริยธรรมและแผนปฏิบัติการป้องการการทุจริตประจำปี พ.ศ. 2561 - 2564



					จึงเรียนมาเพื่อโปรดทราบ
									(ลงชื่อ)   สุภาวรรณ  ทองอินทร์แก้ว
                                       (นางสุภาวรรณ  ทองอินทร์แก้ว)
                                     ตำแหน่ง นักทรัพยากรบุคคลชำนาญการ

 		ความเห็นหัวหน้าสำนักปลัดองค์การบริหารส่วนตำบล

				เพื่อโปรดทราบ						                                       

อริศรา  ทวีทรัพย์
(นางอริศรา  ทวีทรัพย์)
หัวหน้าสำนักปลัดองค์การบริหารส่วนตำบล
ความเห็นรองปลัดองค์การบริหารส่วนตำบล

				เพื่อโปรดทราบ						
		
วาสนา พิบูลย์
(นางสาววาสนา พิบูลย์)
รองปลัดองค์การบริหารส่วนตำบล

ความเห็นปลัดองค์การบริหารส่วนตำบล

				เพื่อโปรดทราบ						

ชาตรี  ชูขันธ์
(นายชาตรี  ชูขันธ์)
ปลัดองค์การบริหารส่วนตำบล
คำสั่ง/ความเห็นนายกองค์การบริหารส่วนตำบลห้วยปริก

  				   ทราบและแจ้งประชาสัมพันธ์ทางเว็บไซด์ให้ทราบโดยทั่วกัน	

